LidanRubinov/Halacha-QA huggingface dataset:
שאלה: ההבדלה ללא יין: לכבוד הרב. אני מתגוררת בדירה שכורה עם שותפות וקרה לנו לפעמים שנגמר לנו היין ולא נותר יין להבדלה. מה ניתן לעשות במקרה כזה? האם ניתן להבדיל על משקה אחר (אם כן - אילו משקים?) או ללא יין ועדיין לצאת ידי חובת הבדלה? כמובן שכל זה בדיעבד ולא לכתחילה. מראש, שני
תשובה: וברכת ד  יש שהקלו לברך על חמר מדינה, כגון: בירה שחורה או לבנה, וכן נראה שאם יש חלב אמיתי אפשר לעשות עליו הבדלה. כפי שכתבת כל זה בדיעבד. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: עעוף: רציתי לדעת איך ההכשר של העוף "הוד חפר", ומה אתם ממליצים עליו, והאם משהו השתנה בענין ב-18 החודשים האחרונים. (הרב מלמד כתב לפני שנה שהרב וורנר חויב לתת הכשר בגלל שהוא רב-עיר -??!?)
תשובה: מצ"ב קישור לעמוד המומלצים שלנו המתעדכן כל הזמן.
שאלה: ממקח טעות: לכב הרב שאלה שביקש חבר שאשאל. החבר רצה למכור את ביתו, פנה אליו קונה פוטנציאלי והם סיכמו בתקיעת כף על מחיר ועל תנאים. המוכר, שחשב לתומו כי מכר את הבית, התחייב על בית אחר. הקונה חזר בו מהתחייבותו והעמיד את המוכר במצב לחוץ ביותר. לאחר זמן חזר הקונה והציע לקנות את הבית אך במחיר זול יותר ובתנאים אחרים. המוכר נאלץ, עקב הלחץ שהיה בו, להסכים לתנאים החדשים. בחוזה שנחתם בין הצדדים נאמר במפורש כי המוכר יוכל להשאיר ריהוט באחד חדרי הבית למשמורת, עד לכניסתו לביתו החדש (חודש אוגוסט). ואולם עכשיו, דורש הקונה שהמוכר יפנה את כל הציוד למרות החוזה ביניהם. במקרה, התברר למוכר כי הקונה טעה וכי שולמו לו 2500 ש"ח יותר ממה שסוכם ביניהם. השאלה: האם חייב המוכר להחזיר את הסכום העודף, האם מותר לו לקזז את ההוצאות שנגרמו לו בגין הפרת החוזה ביניהם והצורך לשכור הובלה פעמיים.
תשובה: בדיני ממונות חייבים לשמוע את שני הצדדים לפני שפוסקים. כמובן שכל דיין ינסה בראש ובראשונה לחתור להסכמה בין שני הצדדים. באופן כללי, מותר לקזז חובות הדדיים, אולם צריך לברר באמת האם החיוב קיים, או שזו הדרך שבה אתה רואה את הדברים בעיניים שלך, והוא רואה אותם אחרת, ועל כן יש צורך בדין תורה ביניכם. ושבת
שאלה: ששם לילדה: בקרוב בעזרת השם תיוולד לנו תינוקת והתחברנו לשם אגם רצינו לדעת אם יש בעיה עם השם הזה. מראש על התשובה.
תשובה: ברכתי שהלידה תעבור ב מתוך שמחה ובריאות. השם יתכן. אני מציע שתחכו עם השם עד אחר הלידה, פעמים מהלך הלידה מביא איתו הכרות חדשות, כגון הרצון להודות לקב"ה על הלידה, או דברים כאלו, ועל כן כדאי להחליט על שם לאחר הלידה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ההתאהבתי: אני מגדירה את עצמי כדתייה (שומרת כשרות, שבת, חצאיות) ולפני שבוע הכרתי מישהו דתי ממני (בן 23, שומר נגיעה). בהתחלה היו לי חששות לצאת עם בחור כזה כי יש דברים שיכולים להוות מכשולים ביננו (לדוגמא: אני לא שומרת נגיעה, אני שוקלת לשים בעתיד כיסוי ראש אבל לא בטוחה אם אצליח) אבל אלו דברים שנראה שאנחנו יכולים להתמודד מולם. מה שמפחיד אותי זה שאנחנו לא יכולים להפסיק לדבר, אנחנו נשארים ערים עד מאוחר ושולחים הודעות עד הבוקר כמעט. בתוך כמה ימים הפכנו כ כ קשורים אחד לשני. אני יודעת שזה לא נורמלי וכל הזמן מנסה להאט את הקצב אבל הוא כ כ בטוח (הוא מאוד בוגר והחלטי) ולא מנסה בכלל, הוא מבין שהמהירות של הקשר מפחידה אותי ומנסה להרגיע אותי מהבחינה הזו, אבל אותו זה לא מפחיד בכלל. אני לא בטוחה מה השאלה שלי, כנראה מחפשת מעין אישור שדברים כאלה כן יכולים להתרחש ועדיין להיות אמיתיים או שזה רק דבר חולף? (חשוב לי לציין, לפני כן יצאתי עם בחור שהתאהב בי ממש מהר אבל אני לא הרגשתי אליו כלום מעבר לידידות גרידא וחתכתי את הקשר אחרי שלושה דייטים ואני יודעת שאני לא מהסוג שמתאהב מהר אלא בודקת הכל לפני ובגלל זה אני ממש מפחדת עכשיו) נ.ב. הבחור עצמו מדהים, אידיאליסט, דואג לי ומבין אותי (לדוג משאיר אצלי את זכות הבחירה בנושא לכיסוי ראש ושמירת נגיעה וכו ). עשה עלייה מצרפת בתור נער למרות התנגדות הוריו כי הוא אוהב את הארץ. ואנחנו מתואמים מאוד מכל כך הרבה בחינות. אבל עדיין, אני מפחדת.
תשובה: וברכת ד  ברור ששאלותיך הן רציניות ודורשות יישוב דעת, וקשה לכתוב תשובה במייל שאין כאן הכרה פנים אל פנים. אבל אשתדל לומר לך בקיצור. המצב שלך כפי שתארת הוא תיאור של התאהבות מהירה, ישנם מצבים כאלו, אבל החשש הוא שמא במקרים כאלו מאבדים הרבה פעמים את שיקול הדעת היסודי והביקורתי. על כן כדאי שתפני להוריך או ידידים קרובים אליך שיבררו על הבחור את הפרטים שאת מתעניית, ובכך התמונה תראה אצלך שלימה. ואי"ה הכל ילך על דרך הטוב והישר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: טטבילה במקווה תוך מחלת עור: לבני יש פטריה בכף רגלו. הוא מבקש ללכת למקווה. האם יש להתיר לו או לאסור עליו לעשות זאת?
תשובה: וברכת ד  צריך להתייעץ עם רופא עור. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בברכות השחר: הי, אפשר עצה על זה. אם אני קמה בבוקר והולכת לעבודה ועושה כל מיני דברים לפני תפילה ואז אני רוצה לאומר ברכות השחר מאוחר. - אני יכולה לאומר כל הברכות כרגיל?? אפילו הברכות שהן קשורות יותר לבוקר כמו "המעביר שינה."? - גם - עד מתי אפשר לאומר ברכת השחר?
תשובה: וברכת ד  אפשר לברך כל היום (כדעת הגר"א). בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ההרב טאו והבית היהודי: לרב שרלו שליט"א יש לי כמה שאלות לשאול בהנהגת הציבור. אני מבקש שכבוד הרב יענה עליהם. אני אשאל כל פעם בנושא אחר ואם כבוד הרב מסכים הוא יענה. לגילוי הנאות אני רוצה להגיד שהרבה מהחברים שלי ביקשו שנשאל את הרב שרלו ואת מה שאתה כותב יקראו ויתווכחו. כבוד הרב בוודאי ראה שהרב טאו שליט"א סרב לקבל כסף מהבית היהודי. רציתי לשאול את הדעה של הרב על הדבר הזה. בחור ישיבה
תשובה: אני לא יכול לענות לך תשובה משמעותית ומדויקת על שאלה זו כי עדיין לא הבנתי את הסיפור. אני לא מקושר לגורמים פוליטיים, ולא יודע מה הוצע, מה היה, מה הטיעון, מה המחיר וכדו. ממה שאני הבנתי הנושא הוא זה: התקבלה החלטה להקים מנהלת זהות יהודית  המנהלה הזו "תפרה" מכרז שמתאים לגוף מסוים שקרוב לרב טאו הי"ו  הרב טאו הי"ו נתן הוראה לתלמידיו שלא להסכים לעמוד בראש מנהלת שכזו  הכסף הלך לאיבוד, לפחות זמנית, ואין גוף שזכה במכרז בנושא קידום היהדות. אני מעריך שמה שכתבתי נכון אך לא מדויק, ועל כן לא יהיה נכון להתבסס עליו בתחום העובדות. אולם בתחום הדיון העקרוני הוא בהחלט ראוי לדיון: א. יש לי הערכה עצומה לאדם שמסרב לקבל כסף למען מטרה חיובית כאשר הוא חושב שהכסף הזה הוא כסף שיגרום לו לאבד את עצמאותו, וישעבד אותו לכסף. אם אכן זה כך יש לשאת את הרב טאו הי"ו על כפיים על ההיבט הזה של הסוגיה. ב. המסקנה כי מי שמקבל כסף תקציב פעילות מגוף ממשלתי או מכל גוף אחר מאבד את עצמאותו, ובשל כך הכסף הוא טמא ואין לקבל אותו   היא עמדת הרב טאו הי"ו בנושאים רבים ומגוונים. אני סובר שהוא טועה. אני סובר שגוף יכול לשמור על עצמאותו ובחירתו החופשית גם כשהוא מקבל תקציבים ממקורות שונים. למעשה, אין גוף שלא מקבל כסף מגורמים שהם מחוצה לו (לכל ישיבה, לדוגמה, יש תורמים   האם לראש ישיבה אסור לקבל תרומות כי הוא משעבד את עצמו לתורם?  וכן על זה הדרך). ג. על כן, עומדות בפני ראשי מוסדות שני מסלולים   האחד הוא לנסות להינזר מכל סוג של כסף חיצוני (אולם, כאמור, לדעתי מדובר בפיקציה ולא במצב אמיתי), או להתברך מתקציבים ממשלתיים ופרטיים ולשמור על עצמאותו ועל כוח בחירתו מולם. יבחר לו כל אחד את דרכו, ובלבד שלא יפסול דרך אחרת המנוגדת לדעתו. ד. אם אכן זו תמונת המצב, הטענה הקשה צריכה להיות מופנית כלפי ה"בית היהודי" ולא כלפי הרב טאו הי"ו. אם, ואני מדגיש אם, אכן נתפר מכרז בצורה זו או אחרת   זה מעשה חמור לעצמו  אם, ואני מדגיש אם, בשל תפירת המכרז הזה מנהלת הזהות היהודית לא תתקיים בניגוד לעמדת ה"בית היהודי" שסבור שהיא צריכה להתקיים (אני לא מביע את דעתי בעד או נגד, כי אני לא מכיר את המציאות ואת הסיבות להקמת המנהלה הזו)   זהו כישלון קשה בהתנהלות ובדרך בה המפלגה שרואה את עצמה כמפלגת הציונות הדתית מתנהלת, בניגוד למה שהיא התחייבה לבוחר. ה. זו ההזדמנות לקרוא למפלגת הבית היהודי לפרסם את עמדתה ביחס לכל הנושא הזה, כדי שיראה הציבור וישפוט האם היא הלכה בדרך ראויה או לא. חובת הפרסום מוטלת עליה   לאחר שהתפרסמו דברים רבים אחרים. לא הציבור צריך להטריח את עצמו לברר מה בדיוק קרה שם, אלא מפלגת הבית היהודי צריכה לצאת עם גרסתה שלה, כדי לקיים "והייתם נקיים מד  ומישראל". ו. וביום כזה טוב להזכיר   כמה חשוב שילך כל אחד בדרכו וינסה כמה שפחות לפסול אחרים.
שאלה: ששירים בספירת עומר: אני בת 15, ורציתי לשאול שאלה לגבי איסור שמיעת שירים בספירת העומר. אני רוצה להדגיש שהמוזיקה זה חלק בלתי נפרד מן החיים שלי. אני לומדת - ושומעת שירים, עובדת- שומעת שירים, נחה- ושומעת שירים. כמעט אל כל פעולה שלי מתלווים שירים. מוזיקה בעצם עוזרת לי כשקשה, מרגיעה אותי, ומשמחת אותי אני לא מסוגלת לעבור כל כך הרבה ימים בלי לשמוע שירים. אשמח לקבל תשובה במהרה נ. ב - למען האמת, יוצא לי לשמוע מדי פעם מוזיקה בספירת העומר- שוב, אני פשוט לא יכולה בלעדיה. האם כל פעם שאני שומעת שירים יש לי עברה?!
תשובה: אין איסור מיוחד לשמוע מוזיקה בספירת העומר. לא בשולחן ערוך, ברמ"א או במשנה ברורה. רוב האחרונים אסרו מוזיקה, אולם זה כיוון שהיא משמחת את האדם. אולם מוזיקה רגועה שמטרתה להנעים, מותר לשמוע.
שאלה: טטהרה: כבוד הרב, אתמול טבלתי במקווה,היום בבוקר אני מביטה בידיי ומבינה ששכחתי לגזור את הציפורן של הזרת(למרות שעיינתי, לא שמתי לב, למרות שממש השתדלתי ומעולם לא קרה לי דבר כזה!) כשהבנתי, הדבר גרם לי לצער רב, שכן אני משתדלת ככל יכולתי להקפיד בנושא זה,.התקשרתי לרב(לא שלי הקבוע שכן היה לו מענה קולי), תשובתו לפי הבנתי:עליך לטבול שוב, ללא ברכה, במקווה אחר מזה שטבלת בו אני מדגיש.הוא ניסה לברר- האם אני נוהגת לגזור את ציפורני?עניתי שכן. האם אני ובעלי קיימנו את מצוות האישות?עניתי שכן-לא הבנתי את הקשר.והאם ציפורני היו נקיות- עניתי, כמובן בלי לק. התשובה של הרב היתה לי לא ברורה שכן - נשים רבות טובלות עם ציפורניים מסודרות בנייה עם לק שלם. שנית,אם הטבילה לא עלתה יפה- מדוע לטבול ללא ברכה?ואם כן, אז למה לטבול? אני מבולבלת מאוד. לא מבינה מדוע הרב בכלל שאל האם אני ובעלי קיימנו יחסי אישות? למה זה בכלל רלוונטי???? אשמח מאוד להבהרה, כי אני מאוד עצובה שהתגלגל לידי דבר כזה ומצד שני אולי מדובר בנסיון. מחכה לתשובה -
תשובה: אינך צריכה לחזור ולטבול, ואסור שיהיה לך נקיפות מצפון על זה ששכחת. תשמחי על המצווה היקרה שקיימת, מצות הטבילה וביאת מצוה שאחר המקווה. להבא- תעברי על כל הגוף לפני הטבילה ובמיוחד על הציפורניים ותראי שגזרת הכל, והכל נקי שם. וכן פסק מרן מלכא, הראשון לציון, אביהם של ישראל הרב מרדכי אליהו זיע"א, בספרו דרכי טהרה פרק טז  אות ע  (במהדורת תשע"א זה בעמוד 226). מברך אני אתכם בבנים ובנות צדיקים וקדושים, שיאירו את עם ישראל בצדקתם ובתורתם, אמן. ברכה והצלחה.
שאלה: קקורס כשר?: אשמח מאד באם תוכלו לסייע לי בשאלה זו, לפני תקופה מסויימת שלחתי לכאן שאלה כיצד לדעת עקרונית האם קורסים שיטות ריפוי ברפואה המשלימה הינם כשרים ולא משורש עבודה זרה? התשובה שקיבלתי הייתה שאם הידע הנלמד מבוסס על עקרונות של חוקי הטבע המוכרים ואינו פונה לכוח אחר אז זה ר ללמוד. בהמשך לזה- אני כרגע מעוניינת ללמוד סוג של שיטת ריפוי שנקראת body-spin הריפוי בה מבוסס על עקרון בדיקת עצב- שריר, (שיטה שמצויה וידועה בעוד שיטות ריפוי) באופן כזה עוקפים את האגו האינטלקט שלעיתים חוסם את הסיבה שמחוללת מחלה או תקיעות, בנוסף הריפוי שחרור החסימה נעשה באמצעות כרטיסים מגנטיים ומטוטלת שנותנת אינפורמציה על השדה המגנטי של האדם ובודקת מקומות חסומים בגוף מבחינה אנרגטית. זה בגדול. להבנתי ועל פי ההדרכה שקיבלתי זה כשר ללמידה, אני פשוט רוצה חוות דעת נוספת וחיזוק שזה אכן ר, אם אפשר, סליחה על אורך השאלה ו!
תשובה: הכי חשוב לבדוק שמדובר בדבר אמיתי ולא שרלטנות. תבדקי בעצמך עד כמה שיטה זו עוזרת, ולא להשלות לא את עצמך ולא את המטופלים. כיוון שמדובר ברפואה לא קונבנציונאלית, צריך לבדוק היטב היטב את הדבר, ולא ללכת שולל אחרי סיפורים למיניהם או מדריכים כריזמטיים. באותה מידה שאת היית אכן ביקורתית, ונוכחת לדעת שהדבר מסייע, ניתן להשתמש בזה. לגבי בעיית עבודה זרה, לא נראה לי שיש כאן בעיה כזו. בהצלחה.
שאלה: פפסח: 2 תקלות ארעו לי במהלך הפסח וברצוני לדעת אם יש בהן כדי להשפיע על האפשרות להשתמש בכלים ובציוד שלפסח בשנה הבאה: 1. באמצע החג ראיתי לכלוך על פח האשפה שנראה,עמילני, וגרדתי אותו מעט ביד. יש חשש שלפני ששטפתי ידי נגעתי או בפלטה חמה או מכסה חם שהיה עליה או בכלי קר או ששתפתי ידי בכיור הפלסטיק של פסח. 2. בשביעי של פסח הבחנתי שעל פקק בקבוק סבון שהיה לפני החג בתיק ובתא המטען באוטו, היו לכלולים שלכלוך אחד על גבי הפקק (פקק המחבור בצדו האחד לבקבוק) היה נראה חמץ. בסבון זה שטפתי ידי לא פעם לפני שנכנסתי למטבח. האם יש ב - 2 האירועים כדי להעלות חשש שחמץ היה בכלים והאם יש בעיה להשתמש בכלים ובשאר ציוד המטבח בפסח הבא?
תשובה: שני החששות שהעלתה לא אוסרים כל שימוש באחד מהכלים.
שאלה: ששרצים בתנור: ערב טוב, לאחר שהדלקנו תנור במשך 20 דקות על חום גבוה (ללא מאכל בפנים), פתחנו אותו וגילינו 2-3 ג וקים שרופים בפנים. האם וכיצד יש להכשיר את התנור? מראש!
תשובה: אין צורך להכשיר.
שאלה: טטהרת הפה והמחשבה: יש כמה דברים שיושבים לי על הלב. אני סובל ממחשבות שאומרות לי מה לעשות ומה הולך לקרות,אני משתגע וחושב שאני נביא. מכאן ממשיך הסיפור. לפני כמה זמן חשבתי שיקרה לי משהו ובאמת קרה.היום נזכרתי בזה ואמרתי :"אם זה באמת קשור למה שקרה אז שיקרה לאדם מסויים שאני מכיר אותו דבר". אני מיד הבנתי שמה שאמרתי הוא ממש חמור ואסור ועשיתי התרת קללות שאני מוחק הכל,אני מפחד שהשם יעניש אותי על מה שאמרתי. אני לא מאחל לאף אחד רע ולהפך, כל בן אדם אני מברך להצלחה ושמירה. אני לחוץ ושקלתי לעשות תענית כדי לכפר.,אני מפחד להענש במיוחד בתקופה הזאת שהיא גורלית עבורי יכול ליהיות שאני מסתכל על הדת בצורה לא נכונה? אנא כיצד אוכל לכפר על המעשים?
תשובה: הפה שלנו נועד לברך ולא לקלל. הפה שלנו נועד להודות לה  על טוב הטוב שגמל עימנו. הפה שלנו נועד על מנת לאכול, שנאכל אוכל טעים ומזין- וע"י כך זה יתן לנו כח לעבוד את הקדוש ברוך הוא. (עיין בפרי צדיק לחג הפסח אות א, ובמחשבות חרוץ אות ט, ובקונטרס עת האוכל אות י  ואות טז  ) צריך אתה: 1. לבחור לך רב, לשמוע דברי תורה מפיו, ולשאול בעצתו. 2. צריך אתה חברותא ללימוד תורה והלכה. 3. תקבל על עצמך מכאן ולהבא (בלי נדר) לחשוב עליך טוב, ועל הסובבים אותך, וכן להסתכל על חצי הכוס המלאה ולא על חצי הכוס הריקה. 4. תגיד מפרק קיט  שבתהילים את אותיות השם שלך, ולאחר מכן תישא תפילה לבורא עולם שיעזור לך לשמור על מחשבות טובות, על דיבור טוב ומועיל, ועל מעשה נכון ורצוי. ברכה והצלחה
שאלה: ההכשר חת   ם סופר: האם אפשר לסמוך על ההכשר של?חוג חת"ם סופר של ב"ב?ושל פ"ת
תשובה: מומלץ לעיין בעמוד המומלצים שלנו
שאלה: אאבא שלי מעיר לי על הרבה דברים.: אבי לעיתים קרובות מעיר לי על הרבה דברים: על לא לשחק בפאלפון להשקיע בלימודים וכו אני משתדל לעשות את מה שהוא אומר ולהקשיב לדבריו, אך בזמן האחרון הוא מתחיל להיתפס בדברים קטנים ולפעמים גם טועה בהם ומנסה להצדיק את עצמו. אני לא אוהב לריב איתו אך לצערי, זה קורה כמעט כל שבוע,וכל פעם על נושא אחר. אני משתדל שלא לעשות סיפור או ללכת ראש בראש, אלא להשאר בראש צלול ורגוע, וגם לנסות לגרום לו להרגע. ולפעמים הוא מקשר גם נושאים שונים תוך כדי למשל: הוא מתווכח איתי על משהו מסוים ואז אומר לי שהוא יוכל לוותר על זה בתנאי ש. אני כבר לא יודע מה לעשות.
תשובה: רק אתחיל בכך שניכר שיש בך סבלנות גדולה, מיוחדות גדולה. היחס הבוגר שלך, האחראי והנכון על אף התחושות הלא נעימות מעוררת הערצה ממש. נתחיל בכך שנשמע שאכן יש לך אבא טוב ואכפתי. חשוב לו שתצליח בלימודים חשוב לו שהדרך שלך תנותב בחכמה-אלו לא דברים של מה בכך ולא כל אחד זוכה לכך. אמת, לעתים מרב שאנו אוהבים אדם אחר אנו רוצים לשמור עליו היטב, חזק  מרב אהבה. אז מה יש לעשות? כאשר אנו בתוך המקרה-קשה להיות אובייקטיבים, או צלולים ואנסה להסביר. כאשר אנו בתוך ויכוח, בתוך עיצומו של אי הסכמה, כל צד רוצה למשוך לצד השני-ולאו דווקא מקשיב לצד השני. אלא נמצא במקום של להוכיח את צדקתו! לכן אולי שווה לנסות לזום שיחה-לפני שקורה משהו, לפני שמתפתח ריב. לבוא לאבא (שלפי כל התיאורים אני אזכיר ניכר כי הוא אוהב אותך-מאוד.) ולנסות להסביר לו את התחושות שלך ממקום יציב ולא מתוך הוויכוח עצמו. כך סתם בערב נחמד לבוא ולדבר פשוט, ממקום בריא, נח. לנסות לצייר לו את הסיטואציות-ממקום מכבד, ממקום של הבנה שאני יודע בתוכי כי באמת שהכל מגיע ממקום של דאגה-ולשקף לו את כי אתה מבין ומאמין בכך. כמו כן, שווה בשיחה הזו לייצג את תחושותייך איתן לא ניתן להתווכח. במקום להטיח-"אתה עשית לי כך" או "אתה אמרת לי כך" נסה לשנות ל"אני"-"אני נפגעתי", "אני מרגיש" וכד -כאשר אני משליך על עצמי אני לא מתקיף אלא משקף- וכל אדם מולי וקל וחומר אדם שחשוב לו ממני-יקבל את דבריי. כמו כן,אם אינך מתחבר לרעיון אולי שווה גם לדבר עם אמא על הנושא בצורה רצינית ושהיא תדבר עם אבא או שהיא תיזום שיחה משותפת בינך לבינם. לסיכום אסייג את דבריי ואומר שכיוון שאיננו מכירים ניסיתי לענות בקווים כלליים אך אם לא דייקתי או לא כיוונתי למקום בו את נמצא אשמח להמשך התכתבות במייל. שיהיה בהצלחה גדולה!! חנן hananb1081 gmail.com
שאלה: ננר נשמה לרבים: כבוד הרב אני מעוניין להדליק נר נשמה (חשמלי משעווה). האם ניתן להדליק נר אחד ויחיד עבור כמה נשמות של נפטרים יחד? אם כן, כיצד יש לברך? מישהו ששואל מתוך עניין.
תשובה: אפשר. לא מברכים על נר נשמה.
שאלה: ממעשרות: כבוד הרב אני ובעלי מעשרים מדי חודש, ישנו פתגם שאומר עניי ערך קודמים לכל, לכן אנחנו מעשרים למשפחה שלנו. האחים של בעלי חרדים וההורים שלו שומרי שבת ומצוות, כל הזמן אנו תורמים להורים ולאחים של בעלי. אחות של אמא שלי במצב כלכלי מאוד גרוע אבל היא לא שומרת מצוות ולא דתייה, בעלי טוען כי צריך לעזור ולעשר רק למי ששומר מצוות ולכן אנו מעשרים רק למשפחתו, האם זה נכון לעשות כך או שגם אני יכולה לעזור למשפחתי אפילו שהיא לא שומרת מצוות?
תשובה: בוודאי שיש לעזור לכל בני המשפחה, גם אם הם לא שומרים תורה ומצוות. החובות מוטלות עלייך בדיוק כפי שהן מוטלות על בעלך. ותגיעו להסכמה.
שאלה: ננבואת חולדה: הרב חולדה מנבאת ליאשהו שיאסף ב רדק מסביר הכונה שלא יראה החורבן בימיו אך עדיין קשה לי האם הכונה שימות בקרב? ועוד הרי הרמבם כותב בהקדמה למשנה שנבואה לטובה תמיד מתקיימת? ועוד הרי יאשיהו היה מלך צדיק?
תשובה: השאלה העוסקת במותו של יאשיהו היא מורכבת מכיוונים שונים. אנסה לכתוב ראשי פרקים, ואם תרצו לפתח דבר מה   אשמח מאוד. א. האם נבואה טובה חייבת להתגשם? נראה לכאורה שהרמב"ם כתב כך, אולם כל לומד תנ"ך, ולו בקריאה ראשונית, רואה שכמעט כל הנבואות הטובות   לא התגשמו. ראשונים אחרים אפוא כתבו, בהיקפים גדולים, כי נבואות טובות פותחות אופק, אך "העניין האלוהי לא יחול על האדם כי אם לפי הכנתו אליו   אם מעט מעט ואם הרבה הרבה", לאמור: נבואה טובה מתגשמת רק כאשר מכינים את הקרקע להתגשמותה. לכן, לדוגמה, רוב נבואות בית שני לא התגשמו עדיין כי לא הוכנו בזמנו התנאים להתגשמותם. כתבתי על כך באריכות בספרי "יראה ללבב", ובקיצור כאן: ב. אפשר שגם הרמב"ם מסכים עם עיקרון זה, ומה שהוא כתב שנבואה טובה חייבת להתגשם הוא רק כאשר מדובר בנביא שעוד לא הואמן, ואנו עדיין לא יודעים אם הוא נביא אמת. אולם משעה שהוא נביא אמת   יש נבואות טובות שלא מתגשמות. ג. הדברים נכונים אפוא גם לגבי נבואת חולדה. חולדה אמרה ליאשיהו כי הוא יבוא אל אבותיו ב   לאמור: נפתח האופק שהוא יבוא לאבותיו ב ולא יראה את החורבן (כפי שכתב רד"ק). בוודאי שכוונתה המקורית לא הייתה שהוא ימות במגידו. אולם הוא בחר ללכת במגידו, כנראה נגד רצון ד, ועל כן מצא לדאבון לבנו שם את מותו. ד. גם מלך צדיק   נופל. מי לנו גדול מדוד המלך?
שאלה: בבדיקת שורש חזרת: ברשותי שורש חזרת, ראיתי שיש בתוכו חורים קטנטנים, אני לא רואה תולעים. האם מותר להשתמש בו וכיצד
תשובה: הוא תמיד גדל בצורה שציינת. אם לא ראית חרקים אז הוא נקי.
שאלה: בבית העלמין בניסן: ידוע שבחודש ניסן לא עולים לבית העלמין. ברצוני לדעת אם היום כ"ט בניסן- ערב ר"ח ניתן כבר לעלות לבית העלמין.
תשובה: יש הכך מנהגים שונים. נראה לי שהדבר הנכון הוא לא לעלות, גם בשל ראש חודש וגם בשל חודש ניסן. אולם כאמור- כל אחד לפי מנהג משפחתו. ונחמה
שאלה: חחתונה בספירת העומר: הרב שרלו, חברה שלי מהעבודה מתחתנת עם גוי. הם עושים ארוע ורב חילוני עושה להם טקס כמו חופה. החתונה היא שבוע הבא בספירת העומר כדי להוזיל את העלויות. האם מותר לי להשתתף בחתונה זו?
תשובה: אינני מבין כיצד אפשר לאירוע זה.
שאלה: ככמצוץ בצק: כאשר אני עושה בצק, אני מפרישה חלק קטן אופה אותו, שמה אותו בשקית ושמה בפח - ככה נהוג אצלנו האם אומרים ברכה כשמפרישים את החלק הזה של הבצק ואם כן מה הברכה
תשובה: צריכים לברך. ספרדים מברכים ברוך אתה יי אלהינו מלך העולם, אשר קדשנו במצותיו, וציונו להפריש חלה תרומה. אשכנזים מברכים ברוך אתה יי אלהינו מלך העולם, אשר קדשנו במצותיו, וציונו להפריש חלה מן העיסה.
שאלה: ככשרות של חברת   כרוב הטעם  : האם אפשר לסמוך על חברת "כרוב הטעם" בכשרות של העלים (כרוב וחסה)? (יכול להיות שאני לא מדייקת בשם של החברה אז אם הרב מכיר חברה עם שם דומה אשמח שיתיחס אליה בתשובתו)
תשובה: אנו לא מכירים חברה בשם זה
שאלה: ננתינת טבעת בהצעת נישואין: לרב האם מותר לתת טבעת בהצעת נישואין לבחורה? (כמובן תוך שמירת נגיעה, לא לענוד, אלא לתת לה? או אפילו להניח על השולחן.) מראש
תשובה: אני בדרך כלל מציע שלא לעשות כך, כדי שזה לא יהיה דומה לאירוסי התורה. אי אפשר לומר שזה אסור, כיוון שבאותו מעמד אין עדים, אין אמירה, אין כוונה לקידושין וכדו  - ועל כן כשזה נעשה אין מקום לחשוש לקידושין של תורה. אולם בשל הדמיון - כדי להימנע, להיות יצירתיים יותר, ולהעניק משהו אחר שיבטא את הרצון להקים בית קדוש וטהור בישראל. והרבה שמחה
שאלה: בבריתה בספירת העומר: המנהל שלי עורך בריתה (זבד הבת) לביתו ב-ב באייר במהלך ספירת העומר (יום שישי בצהריים), לא יהיו ריקודים אך ככל הנראה תהיה מוזיקת רקע. האם ניתן ללכת במידה ותהיה מוזיקת רקע?
תשובה: הדבר תלוי בנסיבות. אם אפשר להתחמק - זה יותר טוב. לא עושים אירועי שמחה בספירת העומר. אם לא, והדבר יזיק לך אם לא תהיה שם - מותר. והרבה שמחה בזמנה
שאלה: אאוכל בחדר אוכל של בי  ח: רציתי לשאול מה הרמת כשרות בחדר אוכל בבית חולים (בתור עובדת) האם אפשר לסמוך על רמת הכשרות של הבשר בקר ועלים ירוקים?
תשובה: הכל בית חולים אמור להיות רב ומשגיח כשרות. מומלץ לשוחח איתו על רמת הכשרות
שאלה: ככללי: אני נכשלתי בזרע לבטלה בכל פעם שאני נכשל אני מרגיש לא טוב עם עצמי יש לי פחדים, לפעמים אני שומע בחדשות על טרגדיה אני חושב אם לא הייתי חוטא בזה אולי זה לא היה קורה האם בגלל שנכשלתי אנשים אחרים משלמים? לאן המזיקים הולכים ומה הם עושים? האם יש תיקון לזה?
תשובה: בוודאי שיש תיקון לזה. ואפילו תיקון כפול. ראשית, להפסיק להפחיד את עצמך. שום דבר טוב לא נבנה מפחדים מתמידים  שום דבר טוב לא יוצא מהפיכת עצמנו לרשעים בעיני עצמנו  שום דבר טוב לא יוצא במחשבות מתמידות על מזיקים  כל כיוון המחשבה צריך להיות אחר. הוא צריך להיות שריבונו של עולם ציווה אותנו על טהרת הגוף, ואנו רוצים להתמלא אורה ולקיים את מצוות ד, ומכוח זה אנו מנסים באופן מתמיד ללכת בדרכיו וליראה אותו ביראות הרוממות. זהו התיקון הראשון שטוב יהיה אם תלך בו. והתיקון השני - לנסות שוב. שבע ייפול צדיק וקם. אם אנו נופלים חס ו - אנו קמים שוב, ומנסים שוב, ומתקדשים שוב. האם אתה יכול ללכת בדרך זו?
שאלה: ההתפתחות רוחנית: האם לימודים אקדמיים נחשבים כדומים בערך שלהם ללימוד תורה? אני כמובן לא מצפה שתהיה להם אותה רמת חשיבות אבל האם העובדה שהאדם מתפתח גורמת להערכה אצל בורא עולם?
תשובה: ב"ה, אין ללימודים אלו ערך של לימוד תורה אבל יש בהם ערך של לא תוהו בראה לשבת יצרה. דני ארגמן
שאלה: ההכשרת כלי פסח שנגע במזון חמץ: לכבוד הרב, כיצד מכשירים סכום לפסח שערבבתי באמצעותו אוכל חמץ בסיר (חם על גבי פלטה).
תשובה: מגעילים בבית.
שאלה: ממלכים ג : למדתי משנה סנהדרין פרק י משנה א עם קהתי וראיתי שר"ע אומר שהקורא בספרים חיצונים אין לו חלק לעולם הבא. ובקהתי ע"פ הרי"ף: "ספרי מינים שפירשו התורה נביאים וכתובים ע"פ דעתם ולא סמכו על מדרש חכמים" רציתי לשאול אם הספר "מלכים ג" גם נכנס לקטגוריה הזאת, ואסור לקרוא אותו? אם כן, איזה עוד ספרים ידועים אסור לקרוא כמו זה? (אם הרב מכיר?) ואם לא. למה?
תשובה: אתה צודק, וכל ספר מעין זה. ברכה והצלחה
שאלה: ככשרות בשפתונים: יש חברה של שפתונים שנקראת לובלו השפתונים הם ליובש ויש כאלה שהם עם טעם וצבע. אמרו לי שיש בהם שומן חזירים אני לא יודעת אם זה נכון אבל אם כן וזה משומן חזירים האם אסור להשתמש בזה? מראש.
תשובה: לך אני משער שיש יותר מחברה אחת של שפתונים ולכן עד שתבררי בודאות את הפרטים אל תשתמשי בשפתון מחברה זו. הרבה חומרי הברקה, בעיקר בארצות אירופה, מיוצרים משומן כזה ובודאי שאין לשים בפה מוצרים אלו. גם במוצרי מזון ככל שאנו נמנעים מלצרוך מוצרי יבוא בעיקר מבריקים, אנו מצילים נפשנו ממכשול כזה. דוד לוי
שאלה: ממבולבלת בקשר לחברה שלי: בזמן האחרון אני עוברת תקופה לא ממש טובה. בקשר למצב החברתי. יש לי חברה ממש ממש טובה, שאני מכירה כבר 4 שנים ושאנחנו רבות כול הזמן לפעמים על שטויות ולפעמים על דברים רציניים. אני לא יודעת כבר מה לעשות איתה. מצד אחד היא חשובה לי אבל לפעמים שאנחנו לא מדברות אז היא מתעלמת ממני ואז מצפה שאני אראה שפגעתי בה ויבוא לבקש ממנה סליחה. נמאס לי כבר ממנה. אבל מכירים את זה שהראש אומר לשכוח אותה כי חברות חלקית היא לא חברות, אבל מצד שני הלב לא נותן. אני לא יודעת מה לעשות. אם אנחנו לא נדבר אני יהיה כול יום עם תחושה רעה כי אני ממש אוהבת אותה אבל היא לא ממש חברה אמיתית. בבקשה תעזרו.
תשובה: יקרה, חבר טוב הוא אחד הדברים המשמעותיים והחשובים בחיינו. לא כולם זוכים לחברים טובים, אבל מי שיש לו כאלו- זו זכות גדולה. אין כמו מישהו קרוב, אוהב, שמרגישים קרובים אליו. מישהו שאכפת לו ממנו ולנו אכפת ממנו. אכן, חבר טוב זה דבר שחשוב וכדאי להשקיע בו ולא לוותר עליו. את מספרת על חברה טובה שלך, אתן חברות כבר כמה שנים ואת מרגישה שכבר תקופה שמשהו קורה ביניכן. אתן רבות הרבה ואת לא יודעת אם את רוצה את החברות הזאת יותר. אני חושבת שכדאי להגדיר לעצמך בתור התחלה- כמה החברות הזאת באמת חשובה לך וכמה כדאי להשקיע בשבילה. האם יש בחברה הזו משהו מיוחד שבגללו את רוצה להיות חברה שלה? מה החברות הזאת בעצם נותנת לך? אם את מרגישה (ויש כאן לגמרי שילוב של לב ושכל, כי זה לא רק אחד מהם.) שיש משהו מיוחד בחברות הזאת ושאת רוצה להשקיע בה, שווה לדבר איתה על הדברים שמפריעים לך. זו לא חייבת להיות שיחה רצינית וכבדה מידי אבל איזושהי דרך שבה תרגישי שהרגשות שלך מועברים בצורה אמיתית. יכול להיות שהיא אפילו לא מודעת למה שאת מרגישה. מצד שני, יכולה להיות גם אפשרות שהחברות הזאת כבר לא מתאימה לך, שהיא הייתה חברה שלך לפני כמה שנים אבל עכשיו זה כבר לא זה ואין טעם להשקיע אנרגיות בחברות הזאת. יכול להיות שאת גם חוששת  לעזוב  אותה בגלל שהשקעת בחברות הזאת ואם תעזבי אותה תישארי בעצם בלי חברה טובה. ואז שווה כן להשקיע בחיפוש אחרי חברה טובה חדשה שתתאים לך יותר, למרות שזה לא קל. אני חושבת שבעצם כדאי לך להגדיר לעצמך את הרווח מול ההפסד בחברות הזאת. מה יש כאן יותר, יותר טוב אמיתי או יותר כאב לב. כרגע אני מרגישה שזה עוד לא מספיק מבורר אצלך, וזה הצעד הראשוני שכדאי לעשות. זה גם יעשה לך סדר בראש ובלב. אחרי שתחשבי בכנות על הדברים אני חושבת שתוכלי להתקדם עם זה הלאה, לכאן או לכאן. אשמח מאד לשמוע מה את אומרת וגם לחשוב איך להתקדם, ובכלל. רק טוב! אביטל Avitalevi2 gmail.com